# 8. Klávesové skratky

Priraďovanie, zmena a rušenie priradenia príkazov
Joanmarie Diggs
joanied@gnome.org

Creative Commons Share Alike 3.0

# Klávesové skratky

Orca má mnoho príkazov, z ktorých niektoré sú priradené ku klávesovej skratke a iné nie. Príkazy Orca môžete priraďovať, meniť a rušiť ich priradenie pomocou nasledujúcich krokov.

# Priradenie nepriradeného príkazu

Otvorte dialógové okno Predvoľby Orca stlačením Modifikátor Orca Medzerník.

Presuňte sa na stránku Klávesové skratky.

Klávesmi so šípkami prejdite na bunku obsahujúcu príkaz, ku ktorému chcete priradiť klávesovú skratku.

Stlačte šípku doprava. Tým sa fokus umiestni do stĺpca Klávesová skratka. Stlačte Return.

Stlačte požadovanú kombináciu klávesov.

Stlačte Return na potvrdenie novej kombinácie. Nová klávesová skratka sa uloží a začiarkavacie políčko v poslednom stĺpci (stĺpec Zmenené) bude indikovať, že priradenie klávesov bolo upravené.

Stlačte tlačidlo Použiť.

# Zmena existujúcich priradení

Otvorte dialógové okno Predvoľby Orca stlačením Modifikátor Orca Medzerník.

Presuňte sa na stránku Klávesové skratky.

Klávesmi so šípkami prejdite na bunku obsahujúcu priradenie, ktoré chcete zmeniť, a stlačte Return.

Stlačte požadovanú kombináciu klávesov.

Stlačte Return na potvrdenie novej kombinácie. Nová klávesová skratka sa uloží a začiarkavacie políčko v poslednom stĺpci (stĺpec Zmenené) bude indikovať, že priradenie klávesov bolo upravené.

Stlačte tlačidlo Použiť.

# Obnovenie pôvodných priradení

Otvorte dialógové okno Predvoľby Orca stlačením Modifikátor Orca Medzerník.

Presuňte sa na stránku Klávesové skratky.

Klávesmi so šípkami prejdite na upravený stĺpec spojený s priradením klávesov.

Zrušte začiarknutie políčka stlačením Medzerník.

Stlačte tlačidlo Použiť.

# Odpriradenie priradených príkazov

Otvorte dialógové okno Predvoľby Orca stlačením Modifikátor Orca Medzerník.

Presuňte sa na stránku Klávesové skratky.

Klávesmi so šípkami prejdite na bunku obsahujúcu priradenie, ktoré chcete odstrániť, a stlačte Return.

Keď sa zobrazí výzva na zadanie novej klávesovej skratky, stlačte Delete alebo BackSpace. Zobrazí sa informácia, že priradenie klávesov bolo odstránené.

Stlačte Return na potvrdenie.

Stlačte tlačidlo Použiť.