# 2. Atribúty textu

Skúmanie formátovania textu
Joanmarie Diggs
joanied@gnome.org

Creative Commons Share Alike 3.0

# Atribúty textu

Pojem „atribúty textu“ sa vzťahuje na všetky fonty, štýly, zarovnania a iné formátovania spojené s daným znakom alebo sériou znakov.

# Získavanie informácií o formátovaní

Keď stlačíte Modifikátor Orca F , Orca vysloví zistené informácie o atribútoch textu objektu. Okrem toho môže Orca voliteľne označovať atribúty textu v braillovom písme ich „podčiarknutím“ pri navigácii v dokumente.

Pretože počet atribútov textu je veľký a nie všetci sa zaujímajú o každý atribút, Stránka Atribúty textu v dialógu predvolieb vám umožňuje prispôsobiť, ktoré atribúty textu bude Orca vyslovovať v reči, v akom poradí sa majú vyslovovať a ktoré z nich bude Orca označovať v braillovom písme.

Pretože Stránka Atribúty textu je súčasťou aj nastavení špecifických pre aplikáciu, môžete zobrazenie atribútov textu prispôsobiť podľa potreby pre každú používanú aplikáciu.

# Identifikácia preklepov

Väčšina aplikácií a nástrojových súprav označuje, že slovo je napísané nesprávne, podčiarknutím tohto slova červenou zvlnenou čiarou. Prítomnosť tejto čiary je zvyčajne prístupná asistenčným technológiám ako atribút textu. V dôsledku toho nájdete pravopisné chyby medzi atribútmi textu, ktoré si môžete vybrať. Predvolene je atribút pravopisnej chyby povolený pre reč aj braillovo písmo, a preto bude zobrazený spolu s akýmikoľvek inými atribútmi, ktorých indikáciu ste povolili.

Okrem prístupu k prítomnosti pravopisných chýb ako atribútu textu, ak máte povolenú ozvenu kláves a/alebo ozvenu slov a zadáte slovo, ktoré je napísané nesprávne, keď sa objaví indikácia pravopisnej chyby, Orca oznámi „preklep“, aby ste sa mohli okamžite vrátiť a chybu opraviť.

Nakoniec, keď navigujete v dokumente a kurzor sa presunie do slova, ktoré je napísané nesprávne, Orca oznámi prítomnosť pravopisnej chyby.