# 1. Vitajte v Orca

Predstavenie čítačky obrazovky Orca
Joanmarie Diggs
joanied@gnome.org

Creative Commons Share Alike 3.0

# Vitajte v Orca

Orca je bezplatná čítačka obrazovky s otvoreným zdrojovým kódom, ktorá je flexibilná a rozšíriteľná a poskytuje prístup ku grafickej pracovnej ploche prostredníctvom reči a obnoviteľného braillovho písma.

Orca spolupracuje s aplikáciami a nástrojovými sadami, ktoré podporujú rozhranie poskytovateľa služieb asistenčnej technológie (AT-SPI), čo je primárna infraštruktúra asistenčnej technológie pre Linux a Solaris. Medzi aplikácie a nástrojové sady podporujúce AT-SPI patria Gtk+, Qt, Java Swing, LibreOffice, Gecko, WebKitGtk a Chrome/Chromium.

# Spustenie Orca

Na spustenie Orca:

Spôsob konfigurácie automatického spúšťania Orca ako vašej preferovanej čítačky obrazovky bude závisieť od toho, ktoré pracovné prostredie používate.

Na zapnutie a vypnutie Orca v GNOME stlačte Super Alt S.

Do terminálu alebo do dialógového okna Spustiť zadajte orca spolu s akýmikoľvek voliteľnými parametrami a potom stlačte Return.

# Možnosti pri spustení

Nasledujúce možnosti je možné zadať pri spustení Orca v okne terminálu alebo v dialógovom okne Spustiť:

-h, --help: Zobraziť správu pomocníka

-v, --version: Zobraziť verziu Orca

-s, --setup: Nastaviť používateľské predvoľby

-u, --user-prefs=dirname: Použiť dirname ako alternatívny adresár pre používateľské predvoľby

-e, --enable=option: Vynútiť použitie možnosti, kde option môže byť jedna z nasledujúcich:

speech

braille

braille-monitor

-d, --disable=option: Zabrániť použitiu možnosti, kde option môže byť jedna z nasledujúcich:

speech

braille

braille-monitor

-p, --profile=filename: Importovať profil z daného súboru profilu Orca

-r, --replace: Nahradiť aktuálne bežiacu inštanciu Orca

-l, --list-apps: Vypísať známe bežiace aplikácie

--debug: Odoslať ladiaci výstup do debug-YYYY-MM-DD-HH:MM:SS.out

--debug-file=filename: Odoslať ladiaci výstup do zadaného súboru