# 3. Modifikátor Orca

Kláves, ktorý funguje ako Shift, Ctrl a Alt
Joanmarie Diggs
joanied@gnome.org

Creative Commons Share Alike 3.0

# Modifikátor Orca

Orca má špeciálny modifikačný kláves, ktorý funguje ako Shift, Ctrl a Alt. Je navrhnutý špeciálne na vykonávanie príkazov Orca a robí tak bez toho, aby spôsoboval konflikty s príkazmi aplikácií, ku ktorým pristupujete.

Ktorému klávesu je priradený „Modifikátor Orca“, bude predvolene závisieť od toho, či používate rozloženie klávesnice pre prenosný počítač alebo pre stolný počítač v Orca:

Ak používate rozloženie pre prenosný počítač, predvoleným modifikátorom Orca bude CapsLock

Ak používate rozloženie pre stolný počítač, modifikátorom Orca budú Insert aj KP_Insert, pričom druhý z nich je ten istý kláves ako KP_0.

Ak chcete zachovať aktuálne rozloženie klávesnice, ale vybrať iný modifikačný kláves, môžete to urobiť vykonaním nasledujúcich krokov:

# Zmena modifikátora Orca

Otvorte dialógové okno Predvoľby Orca stlačením Modifikátor Orca Medzerník. Prípadne môžete spustiť Orca s otvoreným dialógom predvolieb z terminálu: zadajte orca -s a stlačte Return.

Presuňte sa na stránku Klávesové skratky.

Presuňte sa na rozbaľovací zoznam Modifikačné klávesy čítačky obrazovky.

Klávesmi so šípkami vyberte požadovaný modifikátor. Dostupné možnosti sú:

Insert, KP_Insert

KP_Insert

Insert

Caps_Lock

Stlačte tlačidlo Použiť.