# 2. Ploché prehliadanie

Priestorové skúmanie okna
Joanmarie Diggs
joanied@gnome.org

Creative Commons Share Alike 3.0

# Ploché prehliadanie

Funkcia Ploché prehliadanie v Orca vám umožňuje priestorovo preskúmať obsah, text aj widgety, aktívneho okna. V tomto režime Orca zaobchádza s oknom, akoby to bolo dvojrozmerné pole textu, čom eliminuje akúkoľvek predstavu o hierarchii widgetov alebo inom logickom zoskupení v okne.

„Sploštený“ obsah, známy aj ako kontext plochého prehliadania, možno prehliadať po riadkoch, slovách, znakoch a objektoch. Okrem toho môžete vykonať ľavý alebo pravý klik na prehliadaný objekt. Napokon môžete použiť funkciu Hľadanie v Orca, založenú na plochom prehliadaní, na vyhľadávanie v obsahu aktívneho okna.

Keďže kontext plochého prehliadania je priestorovým znázornením obsahu aktívneho okna, vytvorí sa pri prvom vstupe do plochého prehliadania a obsahuje iba tie objekty, ktoré sú viditeľné. V dôsledku toho nebudete môcť pomocou plochého prehliadania pristupovať k položkám, ktoré sú v okne, ale aktuálne sú mimo obrazovky. Okrem toho, ak sa obsah okna zmení sám od seba, kontext plochého prehliadania sa automaticky neaktualizuje. Nový kontext môžete vytvoriť vypnutím a opätovným zapnutím plochého prehliadania.

Nakoniec, ploché prehliadanie je svojou povahou režim, ktorý nemožno používať súčasne so sledovaním fokusu v Orca. Ak ste teda v plochom prehliadaní a následne použijete navigačné príkazy aplikácie na presun kurzora alebo zameranie iného objektu, automaticky opustíte ploché prehliadanie.